**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SKOLŲ NURAŠYMO“ PROJEKTO**

**1. Sprendimo projekto esmė, tikslai ir uždaviniai** – leisti BĮ Klaipėdos miesto savivaldybės administracijai nurašyti įmonių beviltiškas skolas už negyvenamųjų patalpų nuomą ir koncesiją.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos civilinio kodekso 6.128 straipsnio 3 dalyje nustatyta, kad kai juridinis asmuo (kreditorius arba skolininkas) likviduojamas, prievolė baigiasi, išskyrus įstatymų nustatytus atvejus, kai prievolę turi įvykdyti kiti asmenys.

Klaipėdos miesto savivaldybės administracija nustatė įmones, kurių skolos apskaitomos Savivaldybės administracijos apskaitoje, tačiau iki šiol nėra atgautos, nes įmonės yra išregistruotos iš Juridinių asmenų registro.

A. Gazariano Savivaldos problemų tyrimo centras, UAB „City Lt“ ir UAB „Jūrininkų vaistinė“ yra išregistruotos iš Juridinių asmenų registro.

  **3. Kokių rezultatų laukiama.**

 Apskaitoje nebūtų apskaitytos įmonių beviltiškos skolos.

 **4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Negyvenamųjų patalpų nuomos mokesčio ir koncesijos skolos suma –76960,91 Lt.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – nurašytos beviltiškų įsiskolinimų sumos. Neigiama – nurašomos laiku negautos pajamos.

Turto skyriaus vedėja Genovaitė Paulikienė